recursal/SuperWikiNEXT-32B huggingface dataset:
**Freddie Bartholomew** (født 28. mars 1924 i Dublin i Irland, død 23. januar 1992 i Sarasota i Florida i USA) var en irsk barneskuespiller som var med i flere Hollywood-filmer på 1930-tallet.

Liv og virke
------------

### Bakgrunn

Freddie Bartholomew ble forlatt av sine foreldre som barn og vokste opp sammen med en tante. Mens han en gang besøkte USA ble Bartolomeus visstnok oppdaget av filmprodusenten og regissøren David O. Selznick.

### Film

Blant Bartholomews filmsuksesser på 1930-tallet var filmene *Anna Karenina* (1935) med skuespillerne Greta Garbo og Fredric March, *Professional Soldier* (1935) med Gloria Stuart og filmen *Little Lord Fauntleroy* (1936) med Dolores Costello og *På de store banker* (1937) sammen med Spencer Tracy. 

Etter at Bartholomew ble kjent gjennom sine roller i disse filmene forsøkte foreldrene i 1937 å få tilbake foreldreretten. Han var da 13 år gammel. En langvarig juridisk kamp startet og til slutt var mye av Bartholomews formue brukt på advokathonorarer. Han fortsatte som skuespiller på 1940-tallet, men var mye mindre populær som tenåringsskuespiller. Tidlig på 1950-tallet pensjonerte han seg fra filmverdenen. 

Bartholomew etablerte i stedet en karriere innen reklame og distanserte seg fra Hollywood. Han ble sagt å ha vært bitter over sin tapte formue og sine opplevelser i Hollywood. Tidlig på 1980-tallet arbeidet han som produsent for såpeoperaen *As The World Turns*. Kort tid før sin død tillot han et intervju på TV-dokumentaren MGM: When Lion Roars (1992). 

Bartholomew døde av hjertesvikt og emfysem i en alder av 67 år. Han har blitt tildelt en stjerne på Hollywood Walk of Fame på 6667 Hollywood Boulevard for sine skuespillerprestasjoner.

Filmografi (utvalg)
-------------------

* 1935 – *David Copperfield*
* 1935 – *Anna Karenina*
* 1936 – *Gutta i gata*
* 

* 1937 – *På de store banker*
* 1938 – *Bortført*
* 1938 – *Pappa søkes*
* 1940 – *Gjennom stormen*
* 1940 – *Tom Browns skoledager*

Eksterne lenker
---------------

* (en) Freddie Bartholomew på Internet Movie Database Rediger på Wikidata

* (sv) Freddie Bartholomew i Svensk Filmdatabas Rediger på Wikidata

* (da) Freddie Bartholomew på Filmdatabasen Rediger på Wikidata

* (fr) Freddie Bartholomew på Allociné Rediger på Wikidata

* (en) Freddie Bartholomew på AllMovie Rediger på Wikidata

* (en) Freddie Bartholomew hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Gjendiktning** er en form for oversettelse der en forsøker å overføre noe annet og mer av innholdet i et litterært arbeide enn det som kommer fram ved en vanlig ordrett oversettelse. Uttrykket brukes vanligvis om verker av poetisk karakter. Gjendiktning består i å kle om et verks «sjel» fra én språkdrakt til en annen. Vi får en oversettelse med selvstendig litterær kvalitet. Dette gjelder for eksempel dikt og sangtekster, der lyd, rytme og andre litterære virkemidler også er viktige egenskaper for opplevelsen av teksten og for formidlingen av meningsinnholdet og forfatterens kunstneriske hensikter.

Enhver oversettelse fra et språk til et annet gir lett et tap av mening. Ordene betyr ikke nødvendigvis det samme i for eksempel norsk og dansk, selv om de skrives likt. Ord forandrer også betydning over tid innenfor ett og samme språk. Man skal ha godt kjennskap til både språk og åndsliv i begge land og tidsaldre for å gjøre en god gjendiktning. I tillegg bør man være dikter selv.

Mange eldre litterære verker var laget på vers. I mange tilfeller var dette for å lette memorering og gjengivelse uten å bruke skrift, siden «papir» var sjelden vare. Når vi i dag fortsatt kan lese verker som *Iliaden* og *Odysseen* på verseføtter på norsk, skyldes det at flere norske diktere og litteraturforskere har bearbeidet gamle manuskripter.

Flere norske diktere og forfattere har gjort gode gjendiktninger i tillegg til å oversette litteratur. Dette kan både henge sammen med en vanskelig økonomi som skribent – og den faglige eller kunstneriske utfordringen som ligger i å få det til. Mange slike prosjekter har, i likhet med egne verker, måttet modnes over år før endelig alle ordene er kommet på riktig plass.

Blant norske gjendiktere kan nevnes

* André Bjerke, både fra tysk og engelsk.
* Halldis Moren Vesaas
* Sigmund Skard
* Hartvig Kiran
* Jan Erik Vold, blant annet av Bob Dylan

Se også
-------

* Oversettelse

Eksterne lenker
---------------

* Artikkel i *Vagant* av Henning Hagerup 23/01/2008 «Som feiere til støvet gå» Gjendiktning – oversettelse – imitasjon – destruksjon
* Tolking

  

Portal: Litteratur
En **kultivar** er en kultivert plante som har fått navn under International Code of Nomenclature for Cultivated Plants, som stiller krav til egenskaper hos planter som skal få status som kultivar. Blant kravene er kultivaren tydelig må være forskjellig fra alle andre eksisterende kultivarer, og at egenskapene er stabile over tid slik at de beholdes ved formering etter en egnet formeringsmetode. Det at en plante får status som kultivar gir forholdsvis begrensede rettigheter, og får ikke konsekvenser for annet enn navngivingen. Det gir ingen juridisk beskyttelse. 

Denne spanske margeritten, *Osteospermum* 'Pink Whirls', er en vellykket kultivar.
For jordbruksvekster brukes ofte termen sort i samme mening som kultivar.

Selve ordet *kultivar* er et teleskopord sammensatt av «**kulti**vert» og «**var**iant». Det er ikke synonymt med begrepet varietet.

Kultivarnavnet skal stå i enkle anførselstegn og skal ikke skrives med kursiv. Tidligere ble kultivarnavn skrevet med kapiteler eller forkortelsen «cv.» ble brukt.

Se også
-------

* Sort
* Rase
* Varietet (biologi)

Kilder
------

* C.D. Brickell m.fl. red. (2009). «International Code of Nomenclature for Cultivated Plants (ICNCP or Cultivated Plant Code) incorporating the Rules and Recommendations for naming plants in cultivation. 8th ed. adopted by the International Union of Biological Sciences International Commission for the Nomenclature of Cultivated Plants» (PDF). *Scripta Horticulturae*. International Society of Horticultural Science. 10: 1–184. ISBN 978-90-6605-662-6. Arkivert fra originalen (PDF) 13. august 2011. Besøkt 2. januar 2017.
* A. Mitchell (1977). *Trær i skog og hage*. Oversatt av I. Gjærevoll. Tiden. s. 15–16. ISBN 82-10-01282-7.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica
 |
Ruinene etter den gamle jesuittkirken São Paulo i Macao
**Francisco Cabral** (født 1528 på Asorene, død 16. april 1609 i Goa i India) var en portugisisk jesuitt som virket som misjonær i Japan, Macao og India.

Han ankom Macao i august 1568 og ble to år etter sendt til Japan der han ble misjonens leder og senere ordenens viseprovinsial der. Han døpte et stort antall japanere, blant annet to lokale konger, av henholdsvis Bungo og Omura. 

Pater Cabral klarte imidlertid ikke å tilpasse seg japansk kultur og kom i 1583 tilbake til Macao der han ble leder for jesuittordenens kinamisjon. I 1584 var han i jesuittenes første innlandsmisjon i landet, i Zhaoqing, og fikk der anledning til å døpe noen av de aller første (nr. to og tre) konvertitter til kristendommen. 

I desember 1586 kom han til Goa, og var jesuittenes provinsial i India fra 1592 til 1597.

Referanser
----------

1. ↑   id.loc.gov[Hentet fra Wikidata]
2. ↑   Autorités BnF, BNF-ID 134940274, data.bnf.fr, besøkt 10. oktober 2015[Hentet fra Wikidata]

Litteratur
----------

* *Varones Ilustres de la Compañía de Jesús* (2nd ed. Bilbao, 1887), I, 655-63
* Joseph Dehergne: *Répertoire des Jésuites de Chine de 1552 à 1800*, Roma: Institutum Historicum S.I. Paris Letoyzey & Ané 1973.

Se også
-------

* Liste over kinamisjonærer tilhørende jesuittordenen

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** BNE
 |
***Squeeze*** er den tredje episoden i den første sesongen av science fiction-serien *The X-Files*. Den ble vist for første gang 24. september 1993 på Fox i USA.

Handling
--------

Episoden begynner i Baltimore i Maryland hvor en mann blir drept på kontoret sitt av en annen mann som kommer inn gjennom en luftekanal. I Washington, DC har Scully lunsj med en venn fra skolen som forteller henne om drapene i Baltimore og at morderen tar leveren fra ofrene. Det eneste som er felles for mordene er at det ikke finnes noen steder som morderen kan ha kommet seg inn. Han spør om hjelp og Scully tar med Mulder. På åstedet finner Mulder et utstrakt fingeravtrykk og han viser Scully flere like avtrykk fra liknende mord fra 1960-årene og 1930-årene og en sak fra begynnelsen av 1900-tallet hvor leveren også ble tatt. Mulder bestemmer seg for å etterforske saken selv.

Under overvåkning av et tidligere åsted finner og arresterer de en mann kalt Eugene Tooms, som klatrer rundt i ventilasjonsanlegget. De utfører en løgndetektortest, men de finner ikke noe så de løslater ham. Mulder mener dog at utskriften fra løgndetektoren viser at han løy på spørsmål om han var 100 år gammel og om han var på ett sted i 1930-årene. Han tar et av fingeravtrykkene til Tooms, strekker det ut og det viser seg at det stemmer med avtrykket fra åstedet.

Om natten klatrer Tooms inn i et hus gjennom pipa ved å strekke seg ut og han dreper enda en mann. På åstedet finner Mulder et av Tooms' avtrykk. De leter etter spor blant offentlige dokument og finner en mulig adresse og navnet til en av etterforskerne for mordene i 1930-årene. Han viser dem bilder av Tooms fra 1960-årene hvor han ser likedan ut og de drar til adressen. Der finner de en kjeller med et rede laget av aviser og levre. Mulder tror Tooms bruker det til å gå i hi 30 år om gangen og han arrangerer overvåkning av huset. Scullys venn er lei av Mulders innblanding og avbryter overvåkingen. Scully drar hjem og Tooms følger etter. Han bryter seg inn og de begynner å slåss. Mulder har i mellomtiden funnet ut av overvåkingen er avblåst og drar til Scully. Sammen klarer de å fange Tooms og han blir sperret inne.

Gjesteskuespillere
------------------

* Doug Hutchison – Eugene Victor Tooms
* Donal Logue – Agent Tom Colton
* Henry Beckman – Detective Frank Briggs
* Kevin McNulty – Agent Fuller
* Terence Kelly – George Usher
* Colleen Winton – Lie Detector Technician
* James Bell – Johnson
* Gary Hetherington – Kennedy
* Rob Morton – Kramer
* Paul Joyce – Werner

Produksjon
----------

Dette er den første av «ukens monster»-episodene. Siden de to første episodene handlet om UFO-er ville 20th Century Fox at denne episoden skulle handle om noe annet. Tooms dukker opp igjen i episoden *Tooms* senere i sesong en.
**Kultfilm** er en film som er gjenstand for stor interesse og dyrkelse av en bestemt krets av personer på grunnlag av dens særlige kvaliteter, medvirkende, instruktører eller lignende.

Kultfilm kan ofte være film, som ikke fikk den store suksess ved premieren, men som over tid oppnår kultstatus, det mest kjente eksempelet i genren er *The Rocky Horror Picture Show* fra 1975, som var både en skrekkfilm og en musikal. Den utmerket seg aldri kritikermessig, men er allikevel den filmen som har gått lengst på amerikanske kinoer. Det hele begynte med at folk dukket opp på nattlige visninger av filmen iført kostymer som var ment å ligne på filmens karakterer. I tillegg deltok de i handlingen ved å synge med og spille ut rollene selv.

I norsk sammenheng finnes de årlige visningene av *The Sound of Music* på Filmens hus i Oslo, hvor publikum kommer utkledt til filmen og å synge med på alle sangstykkene. Ellers er den kanskje best kjente norske kultkalkunen kjærlighetsfilmen *Dis – en historie om kjærlighet* (1995) av Aune Sand.

Av mer internasjonalt anerkjente kultkalkuner finnes Plan 9 from Outer Space (1959) av Ed Wood.

Det aller beste eksempelet på kultfilmer er nok filmserien om *Star Wars* som ble skapt av George Lucas. Filmene har utallige tilhengere over hele verden. De kler seg mer enn gjerne ut i Star Wars-kostymer når de skal se filmene, og de lager endog gjerne egne Star Wars-inspirerte filmer som hyllest til de originale filmene. 

Av andre filmer som oppnår lignende tilstander er TV-serien *Star Trek* og mytologiske trilogien *Ringenes Herre* hvor både filmene og bøkene har her kultfenomener tilknyttet seg.

En gang årlig vises en tradisjonell kombinasjon av sceneopptreden og kinofilm av Rocky Horror Picture show, på Studentersamfundet i Trondhjem, hvor også publikum deltar aktivt.

Referanser
----------

1. ↑  Cook 2004

Litteratur
----------

* Bordwell & Thompson: *Film Art: An Introduction*, McGraw-Hill Film, 2004.
* Altman, Rick: *Film/Genre*, BFI pub, 1999.
* Cook, David: *A History of Narrative Film*;, W. W. Norton, 2004.
* Asbjørnsen, Dag: *Dypt og grunnleggende overfladisk: om den postmoderne filmens estetikk*, Spartacus, 1999.

|  |  |
| --- | --- |
| Oppslagsverk/autoritetsdata | Store Danske Encyklopædi **·** LCCN **·** BNF **·** BNF (data)
 |
**Francisco Furtado** (kinesisk navn: 傅汎濟, *Fu Fanji*, født ca. 1589 på øya Fayal i Asorene i Portugal, død 21. november 1653 i Macao) var en kinamisjonær tilhørende jesuittordenen.

Biografi
--------

Han trådte inn i jesuittordenen i 1610 og seilte i april 1618 med skuten *São Carlos* til Kina, der han ankom Macao den 15. juli 1619. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

Han ble først sendt til Jiading i Jiangnan og i 1625 til Hangzhou og 1630 til Shaanxi. Fra 1631 residerte han i Xi'an. Han var viseprovinsial for jesuittenes misjonsprovins Kina 1635-1641. I 1640 ble det ennå ikke evangeliserte Korea utskilt og overdratt til jesuittenes Japan-provins. I 1646-47 var han i Puzhou i Shanxi.

Pater Furtado var filosof, og samarbeidet fruktbart med den ledende kinesiske konvertitt stormandarinen Li Zhizao. Pater Furtado hadde åpenbart en forkjæringhet for Coimbrakommentarene til den aristotelianske filosofi *(Commemntaria Collegii Conimbricensis S.J.*, ca. 1592-1606), og sammen oversatte de to til kinesisk en rekke verker fra denne samlingen. i tillegg til kosmonolgi og filosofi kom verkene blant annet inn på medisinske emner som blodets bevegelse og hjerteslagene, hjernens virksomhet og hukommelsen, og introduserte de fire *humores*.

Under Qing-dynastiet ble deler av hans arbeider oversatt videre fra kinesisk til mandsjuisk, særlig mens pater Adam Schall virket ved keiserhoffet.

Verker
------

* *Huanyou quan*, 1628 (Forklaring av universet (aristotelisk kosmologi); oversettelse av coimbrakommentaren til Aristoteles' *De coelo*, sammen med Li Zhizao)
* *Mingli tan*, 1631 (Utforskning av navn og prinsipper; oversettelse av coimbrakommentaren *Universa Dialectica Aristotelis*, innledningen til *Isagoge Porphyrii*, *Categoriae* sammen med Li Zhizao)
* *Litui zhi zonglun* (oversettelse av coimbrakommentaren til Aristoteles' *Analytica priora*)

Sannsynligvis oversatte han også *De Demonstratione*.

Se også
-------

* Liste over kinamisjonærer tilhørende jesuittordenen

Referanser
----------

1. ↑  Huang Qichen: *«The First University in Macau: The Colégio de São Paulo»*, i John W. Witek (red.): *Religion and Culture: An International Symposium Commemorating The Fourth Centenary of the University College of St. Paul – Macau, 28 November to 1 December 1994*, Macau: Instituto Cultural de Macau, 1999, s. 257-260

Litteratur
----------

* L. Carrington Goodrich & Chao-Ying Fang (red.): *Dictionary of Ming Biography*, 2 bd. New York/London: Columbia University Press 1976

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |
**Seppo Toivonen** er en svensk tidligere skihopper som representerte Njurunda IK.

Han deltok i verdenscupen i årene 1979-1982, og tok sine eneste verdenscuppoeng vinteren 1980, da han hadde 9.-plass i storbakken i Thunder Bay 19. januar 1980 som beste plassering. Sammenlagt ble han nummer 52 sesongen 1979/80. I den tysk-østerrikske hoppuka var 54.-plass i 1980/81 hans beste sammenlagtplassering.

Toivonen var med i VM i Oslo i 1982, der han ble nummer 32 i normalbakken, 47 (av 55 deltakere) i storbakken, og var på det svenske laget som ble nummer 10 av 16 lag i lagkonkurransen. Han ble svensk mester i stor bakke i 1981 og 1982.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination (svenske mestere i skihopping og kombinert, besøkt 23. oktober 2011)

Eksterne lenker
---------------

* (en) Seppo Toivonen – FIS (skihopping) Rediger på Wikidata
Kobberstikk viser noen av de dominerende planter fra tidlig karbon.
**Kullsumper** var en type våtmarksystemer som dekket mye av Jordas tropiske områder i slutten av karbon og den påfølgende perioden perm. Etter hvert som organisk materie fra disse skoger ble brutt ned ble det akkumulert enorme forekomster av torv, som senere ble til kull. Særlig i Europa og Nord-Amerika er disse kulleiene dominerende, og har gitt navnet til karbonperioden eller kullperioden.

Karbonen i torvlagene kom fra karbondioksid i atmosfæren som var splittet opp gjennom fotosyntese. Samtidig ble oksygenet sluppet ut i atmosfæren. Denne prosessen økte oksygennivået betydelig, kanskje så høy som til 35 %. Dette tillot dyr med ineffektive luftveier systemer å bli mye større enn i dag. Det mest kjente eksemplet på dette er kjempeøyenstikkeren *Meganeura*, som hadde et vingespenn på 70 cm eller mer.

Utbredelse
----------

Bregner og trebregner. Omtrent slik har sumpskogene i perm tatt seg ut
Kullsumpene dekket av tropisk Euramerica (Europa, østlige Nord-Amerika og nordvestre Afrika) og Cathaysia (hovedsakelig Kina). Klimaendringer herjet disse tropiske regnskoger i løpet av karbon-perioden. I slutten av karbon forsvant store deler av dette økosystemet i den karbonske regnskogskollapsen på grunn av kjøligere og tørrere klima. Dette klimaet førte til at sumpsystemet først ble fragmentert, og deretter kollapset som økosystem. I resten av karbon var kullsumpene begrenset til refugier i Sentral-Europa og Nord-Amerika.

Ved overgangen til perm gjennomgikk kullsumpene en ny oppblomstring, og spredte seg spesiell i Øst-Asia, særlig Kina. Økosystemet tok seg imidlertid aldri virkelig opp igjen i Euramerica. De kinesiske kullsumpene fortsatte å blomstre godt inn i perm. Denne oppblomstring av kullsumpene på slutten av karbon ser ut til å ha falt sammen med en reduksjon av globale temperaturer og en nydannelse av omfattende iskapper i sørlige deler av Gondwanaland. Dette kan skyldes reduksjon av drivhuseffekten som den massive avleiringen av karbon fra atmosfæren førte til.

Referanser
----------

1. 1 2 3  Cleal, C. J. & Thomas, B. A. (2005). "Palaeozoic tropical rainforests and their effect on global climates: is the past the key to the present?" *Geobiology*, *3*, p. 13-31.
2. 1 2  Sahney, S. Benton, M.J. & Falcon-Lang, H.J. (2010). «Rainforest collapse triggered Pennsylvanian tetrapod diversification in Euramerica» (PDF). *Geology*. 38 (12): 1079–1082. doi:10.1130/G31182.1. CS1-vedlikehold: Flere navn: forfatterliste (link)
3. ↑  Robert Dudley (April 1998). «Atmospheric oxygen, giant Paleozoic insects and the evolution of aerial locomotion performance». *The Journal of Experimental Biology*. 201 (Pt8): 1043–1050. PMID 9510518.
**Gjenboer** er en eier, fester eller bruker av en eiendom som ligger på andre siden av veg eller andre smale arealstriper og således *ikke* har felles grense med angjeldende eiendom.

Begrepet gjenboer brukes også om bygning eller bolig med innsyn til en annen bolig, for eksempel over gårdsrommet i bygårder. Begrepet kan være uavhengig om det er eiendomsgrense i mellom.

Plan- og bygningslovgivningen
-----------------------------

Plan- og bygningsloven (PBL) likestiller gjenboere med naboer når det gjelder nabovarsling.

Som hovedregel skal den som søker om tillatelse etter PBL varsle naboer og gjenboere. Kommunen kan gi helt eller delvis fritak for nabovarsling eller kreve at andre enn naboer og gjenboere også varsles.
De som får slikt «nabovarsel» har 2 ukers frist for å inngi merknad til saken.

Gjenboere er å anse som parter i saken på linje med naboer og eventuelt andre, og har således rett til innsyn i sakens dokumenter i henhold til forvaltningsloven.

Boligannonser
-------------

I boligannonser brukes ofte begrepet «ingen gjenboere» dersom det ikke er direkte innsyn i boligen, f.eks. for en toppleilighet med en lavere blokk ved siden av.

Se også
-------

* Nabo
***Heartbreak High*** er en australsk dramaserie for ungdom som gikk på australsk TV fra 1994 til 1999. Serien handlet om elevene på *Hartley High*, en tøff high school i et flerkulturelt område i Sydney. Serien tok opp problemer som etniske motsetninger, mobbing og generasjonskonflikter. I de senere sesongene hadde de derimot flyttet fokus fra skoleomgivelsene og Poulos-familien, til studentenes hjem og tilholdssted – *Shark Pool*. Den var basert på den australske spillefilmen *The Heartbreak Kid* fra 1993. Serien gikk på Network Ten fra 1994 til 1996 og på ABC fra 1997 til 1999. 

I Norge ble serien sendt på TVNorge fra 1995 til 1996 og på TV 2 fra 1996. Programmet gikk på ettermiddager.

Referanser
----------

1. 1 2  «ZAPPING MÅ TIL Som». *VG*. 26.8.1996.
2. ↑  «HYLTE SOM STUKNE GRISER. . .». *VG*. 3.9.1995. «SERIESTART Liker du «Beverly Hills 90210»? Da kan kanskje TvNorges nye serie «Heartbrak High» være noe for deg. . .»

Eksterne lenker
---------------

* (en) *Heartbreak High* på Internet Movie Database Rediger på Wikidata

* (en) *Heartbreak High* på The Movie Database – TV Rediger på Wikidata
**Josef «Sepp» Kleisl** (født 2. februar 1929, død 25. september 2008 i Garmisch-Partenkirchen) var en tysk skihopper som representerte Skiclub Partenkirchen.

Han ble vesttysk mester i skihopping i 1951 og 1952, og deltok i OL i Oslo i 1952 og Cortina d'Ampezzo i 1956, der han ble nummer 10 og 26. I VM i Falun i 1954 ble han nummer 61 av 69 deltakere. Han deltok i den tysk-østerrikske hoppuka fra 1953 til 1959, og var to ganger blant de ti beste sammenlagt, med 9.-plass i 1953/54 og 7.-plass i 1954/55. Beste plassering i enkeltrenn i Hoppuka var 7.-plass i Bischofshofen 6. januar 1954.

Skihopperne Kleisl, Sepp Hohenleitner og Franz Dengg utgjorde på 1950-tallet den såkalte «Partenkirchen-troikaen» («Partenkirchner Dreigestirn»), som vant mange seiere for Skiclub Partenkirchen.

Kleisl begynte yrkeskarrieren som treskjærer, og ble satt til å lage proteser mot slutten av 2. verdenskrig. Senere ble han politimann, et yrke han hadde helt til han ble pensjonist. Fra 1970 til 1972 var han hopptrener for det vesttyske kombinertlandslaget. Han var også internasjonal hoppdommer og teknisk delegert i mange år.

I tillegg til jobben som politimann, drev Sepp Kleisl familiens pensjonat i Garmisch-Partenkirchen. Pensjonatet drives i dag (2012) av barnebarnet Anton Kleisl. Sepp Kleisls sønn Sepp Kleisl jr. er også hoppdommer og teknisk delegert, og var blant annet dommer under OL i Vancouver i 2010.

Referanser
----------

1. ↑  Münchner Merkur: „Das beste Zugpferd" sind deutsche Starter (27. desember 2011, besøkt 2. august 2012)
2. ↑  Thüringer Skiverband: Zwei „Doppelte" passend zum Heimspiel (14. januar 2009, besøkt 2. august 2012)
3. ↑  Bürgerinformation Grainau: Als Richter bei Olympia in Vancouver Arkivert 13. mars 2016 hos Wayback Machine. (s. 4, 14. mai 2010)

Kilder
------

* Sports Reference: Sepp Kleisl Arkivert 14. desember 2012 hos Wayback Machine. (besøkt 2. august 2012)
* Trauer.de: Sepp Kleisl[*død lenke*] (nekrolog, 9. oktober 2008, besøkt 2. august 2012)
* Gästehaus Kleisl: Skisprunglegende Sepp Kleisl (besøkt 2. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sport-Komplett.de: Skispringen – Deutsche Meisterschaften (besøkt 2. august 2012)

Eksterne lenker
---------------

* (en) Sepp Kleisl – Olympics.com Rediger på Wikidata

* (en) Sepp Kleisl – Olympic.org Rediger på Wikidata

* (en) Sepp Kleisl – Olympedia Rediger på Wikidata

* (en) Sepp Kleisl – Sports-Reference (OL-resultater – arkivert) Rediger på Wikidata

* (en) Sepp Kleisl – FIS (skihopping) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
Kartriss av innsjøen Gjende med turisthyttene Gjendebu (drevet av Den norske turistforening, DNT), Memurubu (privat) og Gjendesheim (DNT). Tegning: Peter Bouwmeester, 2010 
**Gjendebu** er den eldste hytta til Den Norske Turistforening (DNT). Hytta ligger 995 meter over havet, i vestenden av innsjøen Gjende, midt i Jotunheimen i Lom kommune i Innlandet. Man kan komme dit ved å følge Turistforeningens stier, men det går også båt på Gjende. Hytta ble bygget i 1871 og var da på 45 m² med plass til tolv. Anna og Erik Slålien var de første bestyrerne. Deres datter, Gjendine Slålien (1871–1972) tilbragte mange sommere her som seterjente.

I dag har hytta 119 senger og mer enn 10 000 overnattinger i året. Den bestyres av Lars Åge Hilde. Hytta benyttes også til diverse kulturelle arrangementer, sandvolleyball og utstillinger.

Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.

Eksterne lenker
---------------

* Offisielt nettsted Rediger på Wikidata

* (en) Gjendebu – kategori av bilder, video eller lyd på Commons Rediger på Wikidata
* Rutebåt på Gjende
* DNT Oslo og Omegn
* UT Kart over området

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
Kilde: Høyskolen Kristiania
**Tom Karp** (født 16. april 1961) er en norsk akademiker. Per 2022 er han professor i ledelse ved Høyskolen Kristiania og professor II ved Universitetet i Sørøst-Norge og Høgskolen i Innlandet. Karp forsker på, og underviser i, organisatorisk ledelse, operativ ledelse, selvledelse, strategisk ledelse og endringsledelse. Han formidler også innen samme temaer, som spaltist og forfatter av faglitteratur. 

Karp har også industri- og næringslivsbakgrunn, samt har tilbrakt mange år i Forsvaret. Han var med på å etablere oljeservicefirmaet Coflexip 1987–1991, samt prosjektleder i samme firma. Karp har også vært prosjektleder og senere direktør i olje- og gassenheten i Kværner i perioden 1992–1999, rådgiver og seniorpartner i strategifirmaet Preview 1999–2004, og lederutvikler og styreleder i lederutviklingsmiljøet Emergence 2008–2012. 

Karp vokste opp i Horten.

Bibliografi (utvalg)
--------------------

* *Ledelse i sannhetens øyeblikk. Om det å ta lederskap*. Cappelen Akademisk, 2010. ISBN 978-82-02-32093-5
* *Endring i organisasjoner. Ideologi, teori og praksis*. Cappelen Damm Akademisk, 2014.  ISBN 978-82-02-39481-3
* *Det beste i deg. Tren din viljestyrke*. Kagge Forlag, 2015. ISBN 978-82-48-91612-3
* *Til meg selv. Om selvledelse*. Cappelen Damm Akademisk, 2016. ISBN 978-82-02-52089-2
* *God nok ledelse. Hva ledere gjør i praksis.* Cappelen Damm Akademisk, 2019. ISBN 978-82-02-61332-7
* *Å lede i usikkerhet.* Cappelen Damm Akademisk, 2022. ISBN 978-82-02-72393-4.

Referanser
----------

Eksterne lenker
---------------

* Høyskolen Kristianias omtale av Tom Karp

* (no) Publikasjoner av Tom Karp i BIBSYS
* 

* (no) Publikasjoner av Tom Karp i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
**Flekkfly** (*Crypsedra gemmea*) er en sommerfugl som tilhører familien nattfly (Noctuidae). Den er vanlig nord til Nordland i Norge.

Utseende
--------

Et middelsstort (vingespenn 38 – 42 mm), kraftig nattfly, brun-grønt med lyse tegninger. 
Arten ligner mye på den ikke nært beslektede arten kystnellikfly (*Hadena albimacula*), men vingenes grunnfarge er mer grønnlig og de lyse partiene på vingene er mer utbredte enn hos denne. Forvingen har brede, hvite og svarte tverrbånd ved roten (rotlinje) og like innenfor ringmerket (indre mellomlinje). Ring- og nyremerkene er markerte, stor og lyse. Mellom dem går en litt diffus, svart siksak-tverrlinje. Utenfor nyremerket er det en buet, smal, mørk siksak-tverrlinje (ytre mellomlinje) med en stor, hvit flekk nær framkanten (denne er ofte grodd sammen med nyremerket) og 2-3 hvite flekker nær bakkanten. Langs ytterkanten går det en smal, hvit tverrlinje (bølgelinjen), i midten har denne innoverrettede, svarte pileflekker. Vingefrynsene er for det meste brungrønne, men med smale striper av hvite frynser innimellom. Bakvingen er lysgrå.

Levevis
-------

Flekkflyet finnes på åpne områder, for eksempel lynghei. Larven lever på ulike gress (Poaceae). De voksne sommerfuglene flyr om natten i juli – september og kommer gjerne til lys. De kan vandre en del og dukke opp utenfor artens normale utbredelsesområde.

Utbredelse
----------

Flekkflyet er utbredt i Europa, bortsett fra Den iberiske halvøy og Balkan. I Storbritannia er den bare registrert én gang. I Norge er den funnet nord til den sørlige delen av Nordland.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Flekkfly (Crypsedra gemmea)* på lepidoptera.no:
* Nettsiden *Svenska Fjärilar*, med bildegalleri:
* *Polymixis gemmea* på UK moths:

Eksterne lenker
---------------

* (en) *flekkfly* i Encyclopedia of Life Rediger på Wikidata

* (en) *flekkfly* i Global Biodiversity Information Facility Rediger på Wikidata

* (no) *flekkfly* hos Artsdatabanken Rediger på Wikidata

* (sv) *flekkfly* hos Dyntaxa Rediger på Wikidata

* (en) *flekkfly* hos Fauna Europaea Rediger på Wikidata

* (en) *flekkfly* hos NCBI Rediger på Wikidata

* (en) *Kategori:Crypsedra gemmea* – bilder, video eller lyd på Wikimedia Commons Rediger på Wikidata

* (en) *Crypsedra gemmea* – galleri av bilder, video eller lyd på Wikimedia Commons Rediger på Wikidata

* *Crypsedra gemmea* – detaljert informasjon på Wikispecies Rediger på Wikidata
**Tom Koenigs** (født 25. januar 1944) er en tysk politiker (De grønne) og FN-diplomat.

Koenigs tilhører en bankierfamilie fra Köln. Han gav sin millionarv til FNL som kjempet mot USA i Vietnam og til chilenske opposisjonelle grupper som kjempet mot Augusto Pinochets regjering.

Etter gammelspråklig Abitur (artium) på internatskolen Birklehof og banklære studerte han bedriftsøkonomi i Berlin, og engasjerte seg i studentbevegelsen der.

Fra 1993 til 1997 var han leder for finansforvaltningen i byen Frankfurt am Main, og fra 1989 til 1999 byråd for miljø, energi og brannvern.

Deretter har han virket i FN-systemet. Han var visespesialutsending til Kosovo, og hadde ansvar for oppbyggingen av sivilforvaltningen der. I 2002 ble han spesialutsending til Guatemala, hvor han som leder for en FN-misjon skulle overvåke at en fredsavtale mellom de tidligere motstanderne i borgerkrigen ble etterlevd.

I 2005 ble han Claudia Roths etterfølger som ansvarlig for menneskerettighetspolitikk og humanitær hjelp i det tyske utenriksministerium. I februar 2006 etterfulgte han franskmannen Jean Arnault som FNs spesialutsending til Afghanistan.

Referanser
----------

1. ↑   Grunnleggende data om medlemmene av Forbundsdagen, katalogkode 11004077, besøkt 13. april 2018[Hentet fra Wikidata]

Eksterne lenker
---------------

* (de) Offisielt nettsted Rediger på Wikidata

* (en) Tom Koenigs – kategori av bilder, video eller lyd på Commons Rediger på Wikidata
* (de) Tom Koenigs på Twitter Rediger på Wikidata

* (de) Tom Koenigs på Facebook Rediger på Wikidata
* (de) Tom Koenigs hos Forbundsdagen Rediger på Wikidata

* (en) Tom Koenigs hos Europarådets parlamentarikerforsamling Rediger på Wikidata
* *tagesschau.de* über Koenigs
* Biographie Auswärtiges Amt
* Porträt von Tom Koenigs im *Tagesspiegel*

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** Munzinger (iba)
 |
Smedmyrkoia
**Smedmyrkoia** er en tømmerkoie med tilhørende stall, som inneholder utedo og vedskjul. Hytta ligger inntil blåmerket sti og skiløype, omkring hundre meter vest for øvre Lysedammen, og fem kilometer nord for Skansebakken, innerst i Sørkedalen i Oslo. 

Smedmyrkoia har alt man trenger av kjøkkenutstyr. Hytta består av fire rom og har 9 sengeplasser. Smedmyrkoia har ikke innlagt vann eller strøm. Til matlaging brukes propanbluss. Vann kan hentes i bekken langs skogsbilveien/skiløypa hundre meter nord for hytta. Fra hytta er det 3 km til Oppkuven-Smeddalen naturreservat. 

Smedmyrkoia er låst med DNT-nøkkel og kan brukes hele året. Soveplasser kan forhåndsbestilles på internett. Søndagene fra januar til mars, kl. 11.00-16.00, har Friluftsklubben saft- og vaffelservering på hytta. 

Bestyrere/hytteverter: Ubetjent, DNT Oslo og Omegn er driftsansvarlig

Eksterne lenker
---------------

* Skiforeningen om Smedmyrkoia Arkivert 8. oktober 2007 hos Wayback Machine.
* DNT om Smedmyrkoia
* Kart over hytter og stier i Oslomarka

|  |  |
| --- | --- |
| Oppslagsverk/autoritetsdata | Oslo Byleksikon
 |
**Tom Ketil Krogstad** (født 1965) er en norsk forretningsdrivende innen erotikk. Han har vært sentral i driften av den omstridt sexklubben Club 4 i Trondheim. I 1990-årene drev han med salg og produksjons av spekemat og fiskemat. 

Krogstad er født i Meråker. Som fire-åring flyttet han sammen med moren og stefaren til Hitra.

Han var politisk aktiv i ungdomårene på Hitra og var i en periode medlem av AUF. Deretter var han med på å starte en upolitisk liste og ble valgt inn i kommunestyret i midten av 1980-årene. Han trakk seg ut av politikken etter noen få år.

Krogstad startet yrkeslivet rundt 1980 og arbeidet først hos Svein Tårnesvik i Grefsnesvågen som drev med sjømat og lakseoppdrett. Her var han i ti år. I 1990-årene bodde han på Skatval der han drev en butikk som solgte spekemat og et cateringsselskap. I midten av 1990-årene etablerte han Royal Salmon, sammen med noen sambygdinger. De kjøpte laks fra Midnor på Hitra som ble foredlet til røykalaks og speket laks i Trondheim. De ble norgemestere i røykalaks i to år, og utviklet merkevaren Pilegrimslaksen i samarbeid med Pilegrimskontoret i Oslo. I tillegg solgte Krogstad spekematprodukter og dro rundt på martna med både spekemat og laks. I slutten av 1990-årene åpnet han en restaurant på puben Lille London i Trondheim og omtrent på samme tid startet han den omstridte erotiske klubben Club 4.

Club 4 fikk mye oppmerksomhet i mediene og ble meget kontroversielt. Myndighetene mente av klubben bedrev ulovligheter og i 2003 ble Krogstad dømt for hallik-virksomhet, ulovlig skjenking og fremvisning av pornofilmer. Club 4 ble samtidig stengt. 

I ettertid utgav han en selvbiografi med hovedvekt på tiden i Club 4. Han gjenåpnet den i 2013.

Referanser
----------

1. 1 2   www.hitterslekt.no, besøkt 28. februar 2023[Hentet fra Wikidata]
2. ↑  VG Nett følger Club 4
3. 1 2 3  Eide, Lars Otto (6. april 2018). «Jeg har vært opptatt av erotikk siden ungdommen». *Hitra-Frøya*.
4. ↑  VG: *Club 4-sjefen godtar fengselsstraff*
5. ↑  «Arkivert kopi». Arkivert fra originalen 12. oktober 2011. Besøkt 29. juli 2011.
6. ↑  Wolden, Odd Rune (12. september 2013). «Sexklubben Club 4 er åpen igjen». *NRK*. Besøkt 31. mars 2019.

Eksterne lenker
---------------

* Dagbladet: *Sak om Krogstad hos Dagbladet*.

Portal: Hitra
**Tom Børre Hovde** (født 14. januar 1947) er en norsk platedirektør og musikkprodusent.

I perioden 1962-65 var han gitarist i Beatles-bandet The Shirrows fra Trondheim sammen med Leif Raanes trommer, Stein Wangsmo bassgitar og Geir Johansen gitar, mens Audun Tylden var manager. De var oppvarmingsband for Colin Blunstone sitt The Zombies som gjestet Nidarøhallen i 1964, og fikk i 2008 spille sammen i et arrangement på Royal Garden i samme by. Bandet ga ut plate på Tylden & Co. i 2003.

Sammen med Audun Tylden og Jan Paulsen startet han i 1981 plateselskapet Slagerfabrikken, som i 1990 ble solgt til det som i dag heter Universal Music. I 1992 startet han, sammen med Audun Tylden plateselskapet Tylden & Co. 
som er spesielt kjent for sine utgivelser av norsk folkelig musikk. Hovde var direktør for bransjeorganisasjonen Gramo fra 1995 til 2000, da han ble avskjediget. Han ble senere tilkjent erstatning for usaklig avskjedigelse. Han har i dag flere styreverv i norske selskaper innen musikkbransjen. 

Sangeren Cindy Hovde fra Idol 2005 er hans datter, og var «Angeline» i musikkvideoer til Fryd & Gammen utgitt av Tylden & Co..

Diskografi
----------

### The Shirrows

* *Shakin' All over Again* (2003)

### Deltar på

* Bugges Firo: *5 fra Glemselen* (1978)
* Jonas Fjeld: *Back in the USA* (1978)
* The Nonstoppers: *God jul* (1984)
* The Beatniks: *Elvis Presley is Alive and Well* (1997)
* The Beatniks: *Into the Shadows* (1999)
* Backstage Records: *Norsk Rocks Skattkammer vol 1* (2001)
* Jonas Fjeld: *50 fra før – 1973–83* (2002)
* Odd Børretzen & Lars Martin Myhre: *Fra øverste hylle* (2004)
* Ole Ivars: *Hålligånglåtarna* (2008)
* William Kristoffersen: *Rett fra hjertet* (2011)

Referanser
----------

1. ↑  Sigurd Aarvig (14.4.2003). «Sammen igjen etter 39 år». Adresseavisen.
2. ↑  Tom Hovde versus Gramo Arkivert 14. april 2014 hos Wayback Machine. (Ballade.no – 29.08.2001)
3. ↑  Tom Hovde ble tilkjent 300 000 fra GRAMO Arkivert 14. april 2014 hos Wayback Machine. (Ballade.no – 26.09.2001)

Eksterne lenker
---------------

* (en) Tom Hovde på Discogs Rediger på Wikidata

* (en) Tom Hovde på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Gastroskopi** er en endoskopisk undersøkelse som visualiserer spiserør, magesekk og tolvfingertarm hos en pasient. Undersøkelsen gjennomføres for å påvise eventuell sykdom i de nevnte organene, f.eks. spiserørsbetennelse, spiserørsbrokk,  magesår, kreft i magesekken, og andre problemer i svelg og øvre del av fordøyelseskanalen.

Gjennomføring
-------------

Pasienten får lokalbedøvelse i svelget. Pasient kan også få et beroligende middel slik at angstnivået hos pasienten blir lavere.

Legen benytter en ca. 1 cm tykk slange. I tuppen av slangen sitter det en CCD chip som danner digitale videosignaler som overføres til en monitor. 

Slangen føres ned i magesekken via svelget, noe som ofte kan oppleves noe ubehagelig og gi brekningsfornemmelser. Den nedre enden av slangen kan styres ved bøying med to små hjul øverst på slangen som legen kan bruke for å se på alle delene av mavesekken. Enden kan krummes rundt for å se på lukkemuskelen mellom spiserøret og magesekken og om muskelen lukker seg rundt slangen.

På en skjerm kan legen se slimhinnen i spiserøret, magesekken og tolvfingertarmen (bildet fra kameraet). Ved behov kan det også tas vevsprøver, biopsier. Det er smertefritt å ta disse biopsiene.

Hele undersøkelsen er over i løpet av 5–20 minutter. Gastroskopi er en ufarlig og enkel undersøkelse.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Tom Kennedy** (født 15. juli 1885, død 6. oktober 1965) var en amerikansk skuespiller, kjent for sine roller i Hollywood-komedier fra stumfilmens dager med produsenter som Mack Sennett og Hal Roach. Han hadde hovedsakelig biroller med hovedrolleinehavere som de fire brødrene Marx, W. C. Fields, Mabel Normand, Shemp Howard og Helan og Halvan.

Karriere
--------

I en periode på 50 år, fra 1915 til 1965, opptrådte han i over 320 filmer og fjernsynsserier, ofte uten å bli kreditert. Hans første film var en kort svart/hvit komedie *His Luckless Love*. Han var med i ni Torchy Blane-filmer som Gahagan, den diktende konstabel hvis motto var: «What a day! What a day!» Han fortsatte å lage filmer helt fram til sin død. Hans siste var en western: *The Bounty Killer*.

Tom Kennedy ble ofte feilaktig oppgitt å være bror til komikeren Edgar Kennedy, selv om de to ikke var i slekt. De var tilsynelatende gode venner og Tom hadde biroller for Edgar i mange av Edgars kortfilmer.

Kennedy spilte også sammen med Shemp Howard fra The Three Stooges i flere kortfilmer produsert av Columbia Pictures, slike som *Society Mugs*, i tillegg opptrådte han med *The Three Stooges* i filmene *Loose Loot* og *Spooks!*. Han spilte også mot El Brendel i fire kortfilmer, som *Phoney Cronies* i 1942.

Hans fjernsynsopptredener omfatter episoder av *Perry Mason*, *Maverick*, *My Favorite Martian* og *Kruttrøyk*.

Delvis filmografi
-----------------

* *Mickey* (1918)
* *Our Leading Citizen* (1922)
* *As Man Desires* (1925)
* *Behind the Front* (1926)
* *We're in the Navy Now* (1926)
* *Tillie's Punctured Romance* (1928)
* *The Cop* (1928)
* *Love Over Night* (1928)
* *The Fall Guy* (1930)
* *Monkey Business* (1931)
* *The Crooked Circle* (1932)
* *42nd Street* (1933)
* *Fly-Away Baby* (1937)
* *Marry the Girl* (1937)
* *Curtain Call* (1940)
* *Bringing Up Father* (1946)
* *Jiggs and Maggie in Jackpot Jitters* (1949)
* *Havana Rose* (1951)
* *Abbott and Costello Meet the Keystone Kops* (1955)
* *Slaughter on Tenth Avenue* (1957)
* *Noen har det hett* (1959)
* *For en gal, gal, gal, gal verden* (1963)

Død
---

Kennedy døde av benkreft 6. oktober 1965.

Eksterne lenker
---------------

* (en) Tom Kennedy på Internet Movie Database Rediger på Wikidata

* (sv) Tom Kennedy i Svensk Filmdatabas Rediger på Wikidata

* (fr) Tom Kennedy på Allociné Rediger på Wikidata

* (en) Tom Kennedy på AllMovie Rediger på Wikidata

* (en) Tom Kennedy hos The Movie Database Rediger på Wikidata

* (en) Tom Kennedy hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** NKC
 |
**Kongsberg Aviation Maintenance Services AS** (**KAMS**) er et norsk selskap som driver reparasjon og vedlikehold av blant annet fly og helikoptere, flymotorer, flyinstrumenter, aggregater, radarer og radio-, tele- og datautstyr. Selskapet holder til på Kjeller flyplass i Lillestrøm kommune.

Historikk
---------

**Aerospace Industrial Maintenance Norway AS** (kortnavn: **AIM Norway**) var et norsk statsaksjeselskap som var eiet av Forsvarsdepartementet. AIM Norway ble opprettet 15. desember 2011 ved at Luftforsvarets Hovedverksted Kjeller ble omdannet til statsforetak.

AIM Norway drev med reparasjon og vedlikehold av blant annet fly og helikoptere, flymotorer, flyinstrumenter, aggregater, radarer og radio-, tele- og datautstyr. Hovedkunden var Forsvaret, og de største oppdragene var knyttet til vedlikehold og modifikasjoner av F-16 og Sea King. Selskapet hadde som mål å være i stand til å konkurrere seg til og kunne påta seg større vedlikeholdsoppdrag for blant annet leverandørene av materiell til kampflyet Lockheed Martin F-35 Lightning II, marinehelikopteret NH90 og redningshelikopteret AW101.

Foretaket hadde omkring 470 ansatte og holdt til ved Kjeller flystasjon nord for Lillestrøm.

I desember 2014 inngikk AIM Norway intensjonsavtale med Pratt & Whitney som én av tre bedrifter som ville kunne utføre vedlikehold på motorene til F35-jagerflyene.

I februar 2015 streiket de ansatte i AIM Norway, med den konsekvens at Luftforsvarets redningshelikoptre ble stående på bakken.

I november 2015 igangsatte Forsvarsdepartementet en prosess for å omdanne AIM Norway fra statsforetak til aksjeselskap. Erna Solbergs regjering fremmet i mars 2016 forslag for Stortinget om å omdanne selskapet og til endring i statlig eierandel. Selskapet ble aksjeselskap fra 1. august 2016.

I 2016 kjøpte selskapet Pratt & Whitney Belgium Engine Center av den amerikanske flymotorfabrikanten Pratt & Whitney.

I desember 2018 besluttet Forsvarsdepartementet å selge AIM Norway til Kongsberg Defence & Aerospace. I forbindelse med dette oppkjøpet fikk selskapet nytt navn, Kongsberg Aviation Maintenance Services (KAMS).

Referanser
----------

1. ↑   w2.brreg.no[Hentet fra Wikidata]
2. ↑  Markerte at Luftforsvarets hovedverksted Kjeller blir statsforetak
3. ↑  Pratt & Whitney Signs F135 Depot Activation Contract with AIM Norway
4. ↑  Streik rammer Forsvaret
5. ↑  Prosess for å omdanne AIM Norway SF til aksjeselskap
6. ↑  Statsråd 18. mars 2016
7. ↑  Prop. 79 LS (2015–2016)
8. ↑  Lovvedtak
9. ↑  AIM Norway kjøper opp europeisk forsvarsbedrift
10. ↑  Norsk forsvarsbedrift blir milliardbutikk
11. ↑  Forsvarsdepartementet (13. desember 2018). «Forsvarsdepartementet selger Aerospace Industrial Maintenance Norway AS til Kongsberg Gruppen». *Regjeringen.no* **(norsk)**. Besøkt 13. desember 2018.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen **·** Brønnøysundregistrene
 |
**Lignosulfonat** er sulfonert lignin, (CAS-nummer 8062-15-5). Det består av vannløslige anioniske polyelektrolyttiske polymere. Lignosulfonat er et biprodukt fra produksjon av papirmasse med sulfittprosessen.

Mesteparten av delignifiseringen i sulfittprosessen involverer sur splitting av eterbindinger, som binder sammen mange av komponentene i lignin. De elektrofile karbokationene som dannes under etersplittingen reagerer med bisulfittioner (HSO3-) for å gi sulfonater. 

R-O-R' + H+ → R+ + R'OH
R+ + HSO3- → R-SO3H
Den primære posisjonen for etersplitting er α-karboner (karbonatom bundet til en aromatisk ring) til propylsidekjedene til lignin.

Lignisulfonater har en bred fordeling av molekylmasse (de er svært polydisperse). For lignosulfonater fra barved er 1000-140 000 u vanlig, mens det er lavere verdier for lignosulfonat fra løvved.

Fremstilling
------------

Lignosulfonater blir utvunnet fra den brukte kokluten (rød- eller brunlut) fra sulfittprosessen. Den mest brukte industrielle prosessen er Howard-prosessen som gir 90-95 % utbytte av kalsiumlignosulfonat (CAS-nummer 904-76-3)

Anvendelse
----------

Lignosulfonater har mange anvendelser. De kan brukes som dispergeringsmidler i garving av lær, i betong, i borevæsker.

Referanser
----------

1. 1 2  Lebo, Stuart E. Jr. (2001). «Lignin». John Wiley & Sons, Inc. doi:10.1002/0471238961.12090714120914.a01.pub2.
2. ↑  E. Sjöström (1993). *Wood Chemistry: Fundamentals and Applications*. Academic Press.
3. ↑  «Uses of lignosulfonates». Arkivert fra originalen 9. oktober 2007.